Hesablamalar isə asan məsələdir. Bu adamlar uğurlu insanlardır. Azərbaycan kimi biznes mühiti bərbad olan ölkədə ayaqda durub yaşaya biliblərsə, əksəriyyəti demokratik mühitdə rahatlıqla yaşayarlar (əgər çalışsalar, əlbəttə). Digər insanlar heablamaları çox ciddiyətlə, ən məsuliyyətli iş kimi edirlər. Həmişə fikir vermişəm ki, ciddi məsələlərlə məşğul olmağa cəsarəti çatmayan insanlar az əhəmiyyətli məsələləri süni surətdə ciddiləşdirirlər. İnanmırsınız, yekə-yekə kişilərin söhbətlərinə qulaq asın, nə qədər mənasız, gündəlik məsələlər haqqında necə ciddi danışırlar. Belə adamlar bir az ciddi, təhlükəli situasiyalarda özlərini itirirlər. Ona görə də insanların əksəriyyəti hərbidə, müharibədə, həbsdə ən əclaf hərəkətləri edə bilirlər. Çünki çətin vəziyyətdə özlərini necə aparacaqlarını bilmirlər.